Huilos departamentas

Huilos departamentas () – departamentas pietinėje Kolumbijoje. Administracinis centras – Neiva.

 Geografija 
Departamentas kalnuotas – didžiąją jo dalį užima Centrinė ir Rytinė Kordiljeros, su iškilusiais ugnikalniais (Nevado de Huila, 5700 m). Departamento šiaurėje yra fosilijomis turtinga Tatakoa dykuma. Kalnus raižo Magdalenos ir jos intakų slėniai. Upėse daug vaizdingų krioklių. Departamento gamta saugoma 4 nacionaliniuose parkuose.

 Istorija 
Ikikolumbiniais laikais departamento teritorija priskiriama Andų Tolimosios šiaurės kultūrinei zonai. Pietvakariniame jos pakraštyje IV tūkst. pr. m. e. susiformavo San Agustino kultūra, kuri labiausiai suklestėjo VIII-I a. pr. m. e. ir išsiplėtė Huilos pietuose bei gretimose teritorijose Kaukos departamente.San Agustín National Archaeological Park / Guidebook. Instituto Colombiano de Antropología e Historia, 2011. Šios kultūros archeologinis parkas - pasaulio paveldo paminklas.San Agustín Archaeological Park 

XVI a. pradžioje čia gyveno indėnų gentys, kurių kalbinė priklausomybė neidentifikuota: timanai (, departamento pietryčiai), jalkonai (, pietūs), paesai (, vakarai bei gretimos teritorijos Kaukos departamente) ir pichao (, šiaurės vakarai).

XVI a. viduryje regioną nukariavo Ispanija ir prijungė prie Peru vicekaralystės (Santa Fe de Bogotos karališkoji audiencija). Iš pradžių jis priklausė Popajano provincijai, XVII a. pradžioje suformuota Neivos provincija, tapusi dabartinio departamento pirmtake. 1905 m. suformuotas Huilos departamentas.«Ley 46 de 1905 "Creación del Departamento del Huila"». Gobernación del Huila. 

 Etninė sudėtis 
 metisai ir baltieji – 97,78 %
 juodaodžiai – 1,17 %
 indėnai – 1,05 % (daugiausiai paesai, šiek tiek guambianų)

 Ekonomika 
Svarbiausia Huilos departamento ūkio šaka – žemdirbystė. Auginami ryžiai, kukurūzai, sorgai, bananai, kava, juka, cukranendrės, vaisiai. Gyvulininkystė. Yra akmens anglių, aukso, sidabro ir vario telkinių. Yra nedidelių miškininkystės įmonių.

 Svarbiausi miestai 

Didžiausi miestai 2018 m. (tūkst. gyv.):COLOMBIA: Huila, citypopulation.de
 Neiva (335,9)
 Pitalitas (73,3)
 Garsonas (38,9)
 La Plata (25,7)
 Kampoalegrė (23,7)
 Palermas (12,4)
 Rivera (11,7)
 San Agustinas (11,1)
 Alchesirasas (10,8)
 Aipė (10,5)

 Nuorodos 
 Regiono portalas 

Kategorija:Kolumbijos departamentai